
	Έκθεση

Το Διόραμα στην Τέχνη
της ομάδας Project 2
στο Σπίτι της Κύπρου

Με μεγάλη επιτυχία και με την παρουσία πολλών ανθρώπων της Τέχνης, πραγματοποιήθηκαν την Παρασκευή 2 Νοεμβρίου 2018, στο Σπίτι της Κύπρου, τα εγκαίνια της ομαδικής έκθεσης «Το Διόραμα στην Τέχνη».
Το «Διόραμα» έχει ως αφετηρία έμπνευσης τους μαγικούς μικρόκοσμους που παρουσιάζουν 27 καλλιτέχνες, σε επιμέλεια της Φιόνας Μουζακίτη και της Δέσποινας Σταύρου, υπευθύνων της ανοικτής πλατφόρμας συμμετοχής καλλιτεχνών PROJECT 2.
Η έκθεση, που θα παραμείνει ανοικτή για το κοινό έως τις 16 Νοεμβρίου 2018, θέλει να αναδείξει την εικαστική χρήση του διοράματος στη δουλειά σύγχρονων καλλιτεχνών. Τα Διοράματα  είναι τρισδιάστατα μοντέλα, σε φυσικό μέγεθος ή μινιατούρες, που χρησιμοποιούνται στον μοντελισμό και στα Μουσεία Φυσικής Ιστορίας όπου αναπαριστάνουν σκηνές του φυσικού περιβάλλοντος.
Τα εικαστικά διοράματα των σύγχρονων καλλιτεχνών είναι τρισδιάστατα μοντέλα που απεικονίζουν φανταστικούς κόσμους, μινιμαλιστικά τοπία, ρομαντικά σκηνικά και πανέμορφες εικόνες του μυαλού. Τα διοράματα μοιάζουν με τα σκηνικά μιας ταινίας και το καθένα διηγείται την δική του ιστορία. Η πραγματικότητα συμπυκνώνεται  και ο καλλιτέχνης έχει την δυνατότητα να αλλάξει την αντίληψη του χώρου και του χρόνου.
Κάθε διόραμα είναι ένας κλειστός κατασκευασμένος κόσμος που μας καλεί να τον ανακαλύψουμε. Μια μεταφορά της πραγματικότητας ή μια εξήγησή της. Τα έργα που παρουσιάζονται στην έκθεση χρησιμοποιούν τη φόρμα του διοράματος αλλά με διαφορετική προσέγγιση και έκφραση ιδεών και αισθητικής. 
Η έκθεση φιλοξενεί καλλιτέχνες από τον εικαστικό χώρο, τον χώρο του μοντελισμού και της σκηνογραφίας, ερευνώντας έτσι το εικαστικό διόραμα σε όλες του της μορφές.

Συμμετέχοντες καλλιτέχνες:

Μάρω Βαγιάτη, Γιώργος Γεωργακόπουλος, Κλειώ Γκιζελή, Ελένη Γκλίνου, Βάλια Γκούζια, Έρρικα Γκουτενσβάγκερ, Μιχάλης Καλλιμόπουλος, Νίκη Καποκάκη,  Άρης Κλωνιζάκης, Νίκος Κρυωνίδης, Κοσμάς Λιλικάκης, Κυριακή Μαυρογεώργη, Γιώργος Μεφσούτ, Φιόνα Μουζακίτη, Κατερίνα Μπαραμπούτη, Μαρία Μπενάκη, Αγγελική Μπρισνόβαλη, Θόδωρος Μπρουσκομάτης, Σούλα Πέτρου, Αντρέας Ρουσουνέλης, Δημήτρης Σκουρογιάννης, Άρις Στοΐδης, Πηνελόπη Συρογιάννη, Γιώργος Τσεριώνης, Ευστάθιος Φώτης, Μαρία Χανιωτάκη, Άννα- Μαρία Χατζηστεφάνου. 

Διάρκεια έκθεσης:
3 Νοεμβρίου –  16 Νοεμβρίου 2018

Ώρες λειτουργίας:
Δευτέρα, Τετάρτη: 10:00 – 18:00

Τρίτη, Πέμπτη, Παρασκευή: 10:00 -15:00
Επιμελήτριες έκθεσης: Φιόνα Μουζακίτη, Δέσποινα Σταύρου 

Συντονισμός: Μαρία Ραγιά

Επικοινωνία: 

Φιόνα Μουζακίτη  -  τηλ.: 6944637697
Δέσποινα Σταύρου - τηλ.: 6937281839

Email:

project2art@yahoo.com
Facebook:
Project 2

Φωτογραφικό υλικό για την έκθεση θα βρείτε στην ηλεκτρονική διεύθυνση www.spititiskyprou.gr

